Akrilik

mini|250px|Crvena akrilna boja
mini|250px|Detalj slike, sličnosti akrilika sa efektima uljanih boja i akvarela
Akrilik je slikarska tehnika. Akrilne boje su vrsta brzosušećih boja koje se sastoji od pigmenta pomješanog s akrilatima (esterima poliakrilne i metakrilne kiseline) kao vezivnim sredstvom.

Gotove akrilne boje obično su pakovane u plastičnim tubama kao tempere. Akrilik je veoma popularan u savremenom slikarstvu pošto nosi u sebi spoj nekoliko slikarskih tehnika: tempere - trajnost,  akvarela - prozirnost akvarela, kompaktnost i pastelnost gvaša, te uljanih boja - bogatu skalu boje i sjaj. Akrilne boje se rastvaraju u vodi i brzo se suše. Kada se osuše postaju vodootporne. Mogu se koristiti u debelim ili tankim slojevima, omogućujući umjetniku da kombinira tehnike slikanja ulja i akvarela. Jedna od glavnih prednosti akrilne boje je održavanje originalne boje čak i nakon sušenja.

Tehnika je popularna među savremenim umjetnicima prvenstveno zbog svojih svojstava.

Iako su u početku akrilne boje važile i kao zamjena za uljane boje u slikarstvu, zbog svojih izuzetnih osobina, među kojima se izdvajaju brzina sušenja, trajnost i otpornost na vodu, nalaze i široku primjenu u mnogim drugim djelatnostima od primijenjenih umjetnosti do automobilske industrije.

 Historija 
Akrilna boja datira iz prve polovine 20. stoljeća, a razvijena je paralelno u Njemačkoj i Sjedinjenim Državama. Godine 1934. njemačka hemijska kompanija BASF pantentira boje na bazi akrilne smole. Između 1946. i 1949. Leonard Bocour i Sam Golden"A History of GOLDEN Artist Colors, Inc". Golden Artist Colors, Inc., američki umjetnici, izumili su akrilne boje temeljene na mineralnoj bazi pod nazivom Magna boje. Akrilni proizvodi bili su komercijalno dostupni u 1950-ima.

 Slikarska tehnika 
Prije 19. stoljeća umjetnici su miješali vlastite boje, što im je omogućilo da postignu željenu boju i debljinu.

Akrilni slikari mogu mijenjati izgled, tvrdoću, fleksibilnost, teksturu i druge osobine slikarske površine pomoću akrilnih boja. Umjetnici koji koriste akvarel i uljane boje, također, na raspolaganju imaju razne površine, ali raspon akrilnih medija je mnogo veći. Akrilne boje imaju sposobnost vezanja na mnoge različite površine, mogu se koristiti na papiru, platnu i nizu ostalih materijala.

Boje se mogu nanositi u tankim slojevima, dodavanjem vode boja se ispire i dobija se efekt koji nalikuju akvarelima i drugim vodenim medijima. Za razliku od akvarela, jednom osušena razrijeđena akrilna boja se ne može mijenjati ponovnim dodavanjem vode.

Također se mogu koristiti za izradu debelih slojeva i ponekad se koriste za stvaranje reljefnih slika. Za razliku od uljanih boja, čvrsti slojevi akrilne boje ne pucaju.

 Reference 

 Vanjski linkovi 
 National Acrylic Painters’ Association 
 Karakteristike rada sa akrilnim bojama 
 Acrylic Colours  
  Val Green's Art Space – Acrylic Painting

Kategorija:Likovna umjetnost
Kategorija:Slikarske tehnike
Kategorija:Američki izumi